**ЧРЕЗ**

№ 654-06-445/15.03.2016

**Г-ЖА ЦЕЦКА ЦАЧЕВА**

**ПРЕДСЕДАТЕЛ НА 43-ОТО**

**НАРОДНО СЪБРАНИЕ**

**ДО**

**Г-Н ИВЕЛИНА ВАСИЛЕВА**

**МИНИСТЪР НА ОКОЛНАТА СРЕДА**

**И ВОДИТЕ**

**В Ъ П Р О С**

От **Георги Свиленски** - народен представител

от ПГ на БСП лява България

На основание чл. 90, ал. 1 от Конституцията на Република България и чл. 92 от Правилника за организацията и дейността на Народното събрание, внасям въпрос

**ОТНОСНО: Мерки и действия за подобряване на екологичната обстановка в община Пловдив във връзка със запазването и развитието на тролейбусния транспорт в гр.Пловдив**

**УВАЖАЕМА ГОСПОЖО МИНИСТЪР,**

Градската мобилност е жизнено важна за качеството на живот на гражданите на РБългария и важно условие за правото им на свободно придвижване, гарантирано от Конституцията на страната.

Транспортната система на обществения транспорт в страната ни в това отношение ( в т.ч и в град Пловдив ) не е много устойчива. Ако в тази връзка се направи поглед в бъдещето ще стане ясно, че масовия транспорт не може да продължи да се развива, както досега, по инерция. След около 20 години петролната зависимост на транспортната ни система от петролните горива ще е около 90%, емисиите на СО2 ще се повишат с 1/3, а разходите за бизнеса и икономиката от увеличения трафик ще се повишат сот 50% до 70% на сегашна база.

Към настоящия момент, градският транспорт е отговорен за ¼ от емисиите на СО2, за 69% от ПТП / пътно транспортни произшествия /, за задръстванията, лошото качество на въздуха и шумовото замърсяване в градовете ни, за онкологичните и белодробни заболлявания на населението ни и др.

Позовавайки се на основните принципи, залегнали в „ Стратегия за развитие на транспортната система на Република България до 2020г. „ , а именно:

* устойчиво и балансирано развитие на отделните видове транспорт;
* ефективно използване на енергийните ресурси;
* ограничаване на вредното влияние на транспорта върху околната среда, средата за живот и климата;
* опазване на здравето на населението, повишаване на безопастността на транспорта и качеството на живот, както и стратегическата цел, заложена като основен преоритет в Националната стратегия за регионално развитие на Република България за периода 2005г. - 2015г. / Приета с РМС № 294 от 21.04.2005г., обн., ДВ, бр.42 от 17.05.2005г. / с оглед интегрираното градско развитие и подобряване на градската среда от изключителна важност е „ Насърчаването на екологично чистия градски обществен транспорт чрез „ Оптимизиране на градския обществен транспорт „ и „ Увеличаване на броя на превозените пътници с екологичен градски транспорт / тролеи, трамваи, метро и др /.

В тази насока съществуват и държавни и европейски нормативни актове, като:

1. Решение на Министерския съвет от 06.06.2012г. - Протокло № 12 - Приемане на доклад - анализ на МТИТС относно възможностите за икономически ефектвно увеличение на участието на тролейбусния транспорт във вътрешноградските пътнически превози в България.
2. Бяла книга. Пътна карта за постигане на Единно съвременно транспортно пространство - към конкурентноспособна транспортна система с ефективно използване на ресурсите / документ на ЕС /.
3. Директиве 2009/33/ ЕО на Европейския парламент и на Съвета за насърчаване на чисти и енергийно ефектвини пътни превозни средства.
4. Наредба № Н-3/15.03.2012г. на МТИТС - за определяне на методиката за изчисляване на разходите за потребление на енергия, емисии на въглероден диоксид, азотни оксиди, неметанови въглеводороди и прахови частици прец целия експлоатационен период на пътните превозни средства.
5. Регламент 1370 / 2007г. на Европейския парламент и на Съвета относно обществените услуги за пътнически превози с железопътен и автомобилен транспорт и други.

Следва извода че защитата на тролейбусния транспорт на град Пловдив е обусловена от факта, че основните проблеми със замърсяването на околната среда в гр. Пловдив са свързани именно с използването на петрол и други въглеродни горива, източници на СО2, замърсяващи въздуха емисии и шум от автобусите и други средствата на МОПТ.

Тролейбусният транспорт е не само екологически чист / нулеви емисии /, той е безшумен и има превъзхождащи динамични и енергетични характеристики, използва произвеждана в страната ни електроенергия.

Разходът на енергия за тролейбус е /5,94 MJ/км.( мегаджаула на километър / е 1,9 пъти по - малък от този на автобус / 11,34 MJ/км. / - от една и съща категория и пътниковместимост. За целия определен експлоатационен срок / ресурс / общата цена на тролейбуса е с около 15% по ниска от тази на автобуса , като в общата цена се включват освен покупната цена на транспортното средство и цената на изразходваната енергия и емитираните вредни вещества /.

Като единствен недостатък на тролейбусния транспорт може да се посочи необходимостта от големи инвестиции за изграждане на инфраструктура.

В гр. Пловдив, обаче тя съществува и по оценка на специалисти е в добро техническо състояние. По нея могат да се движат над 120бр. тролейбуси, които да съставляват около 50% от превозните средства в МОПТ.

Уникалната тролейбусна инфраструктура, включваща в себе си 264 км. ВКМ /въздушно–контактна мрежа/; 134 км. ПКМ /подземна контактна мрежа/; 7 бр. ТИС / токоизправителни станции /; 4 400 бр. стълбово стопанство и множество други специфични елементи. По мнение на експерти тя е в добро техническо състояние и по нея могат да се движат над 120 бр. тролейбуси. Собствеността на тролейбусната инфраструктура е в патримониума на фирма „Градски транспорт – Пловдив„ АД, в която Община Пловдив е съакционер. С писмо, изх. № 12Ф8462 / 25.09.2012 г., обаче Община Пловдив едностранно прекратява безсрочния договор за превоз на пътници с тролейбусен транспорт, подписан на 10.06.2004 г. с дружество „Градски транспорт – Пловдив„ АД.

По този повод, като ресорен министър по въпросите , свързани с екологията, моля да ми отговорите на следните въпроси:

1. Ще проверите ли причините и мотивите на общинската администрация в гр. Пловдив да не вземе под внимание препоръките на експертите и техните указания, отразени в „ Паметна записка „ относно решение на Министерски съвет от 06.06.2012г. по повод доклада на министъра на транспорта относно мерките за подобряване качеството на отмосферния въздух във връзка с възстановяването и развитието на тролейбусния транспорт?

2. Ще установите ли защо се унищожава тролейбусния транспорт на гр. Пловдив и не се полагат грижи за неговото възстановяване и развитие като най–екологично чистия вид транспорт във втория по големина град на България? Ще изискате ли отчети по изпълнението на Общинския план за развитие 2014– 2020 г. , където в раздел „ Екология „е залегнало неговото развитие?

Очаквам да получа пълен и конкретен отговор на всеки един на поставените от мен въпроси в писмен вид!

**Георги Свиленски**

**Народен представител**